Subject: Vs: Rus.Postimees
From: "Kristi Sarap" <[email-masked]>
To: "Sergei Svetlov" <[email-masked]>
Date: Wed, 15 Apr 2026 12:15:05 +0300

Tere!

Ravimiameti poolt vastab sisse-ja väljaveo järelevalve büroo spetsialist
Anita Tuula.

„Ravimil nimetusega Valium (toimeaine diasepaam) müügiluba Eestis ei ole
ning seda siin ei turustata.

Hetkel on tarneraskus Valocordin Diazepam 10 mg/ml suukaudsetel tilkadel.
Ravim sisaldab bensodiasepiinide gruppi kuuluvat psühhotroopset raviainet
diasepaami, mida kasutatakse ärevuse, alkoholi võõrutusnähtude ja
sketilihaste spasmide ravis. Psühhotroopsete ravimite riikidevaheliseks
liikumiseks tuleb eelnevalt taotleda lähteriigis väljaveoluba ja
sihtriigis sisseveoluba. Tarneraskus on seotud müügiloa hoidja vahetumise
ja sellest tingitud psühhotroopse ravimi väljaveoloa viibimisega
Saksamaal.

Müügiloa hoidja Dr. Theiss Naturwaren GmbH esindaja hinnangul saabub
ravimi Valocordin Diazepam uus tarne Eestisse eeldatavasti aprilli
viimasel nädalal. Teisi diasepaami sisaldavaid suukaudseid tilkasid
saadaval ei ole, kuid asenduseks saab arst patsiendile määrata samal
näidustusel kasutamiseks diasepaami 5 mg tabletid või mõne muu
bensodiasepiinide gruppi kuuluva ravimi. Palume patsientidel sobiva
asenduse leidmiseks pöörduda arsti poole.

Ravimi Valocordin Diazepam tarneraskuse info on jälgitav
<https://www.ravimiregister.ee/publichomepage.aspx?pv=PublicMedDetail&vid=
5c2ade0e-9c48-43bf-928a-5ea94462cb0c> ravimiregistris.“

Ikka head

Kristi Sarap

Ravimiameti kommunikatsiooninõunik

[email-masked] <mailto:[email-masked]>

Saatja: Sergei Svetlov <[email-masked]>
Saatmisaeg: teisipäev, 14. aprill 2026 16:56
Adressaat: RA Kommunikatsioon <[email-masked]>
Teema: Rus.Postimees

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tervist!

Meie toimetusse helistas lugeja, kes teatas, et apteekidest on kadunud
oluline retseptiravim Valium, millele analooge ei ole. Ta ostab seda iga
14 päeva tagant ning nüüd on temal ja teistel patsientidel tekkinud
probleemid. Ta on enda sõnul läbi käinud kõik linna apteegid, kuid ravimit
pole kusagil. Tema sõnul ei ole ka proviisorid teadlikud, mis on juhtunud.

Kas saate kommenteerida, kas selle ravimi defitsiit vastab tõele? Kui jah,
siis mis on selle põhjus ja millal see probleem lahendatakse?

Võite lisada ka täiendavat teavet vabas vormis.

Oleksime tänulikud Teie kommentaari eest!

Lugupidamisega,

Sergei Svetlov

Rus.Postimees reporter-toimetaja

sergei.svetlov <mailto:[email-masked]> @postimees.ee